钦定古今图书集成/理学汇编/学行典/第078卷 > 明敖英慎言集训 > 《言贵养心》
## 钦定古今图书集成/理学汇编/学行典/第078卷 > 明敖英慎言集训 > 《言贵养心》

伊川先生曰：“心定者，其言重以舒；不定者，其言轻以
疾。”

问：“出辞气莫是于言语上用工否？”程子曰：“须是养乎
中，自然言语顺理。”

《朱子》曰：“即其言之失，知其心之病”，　人之有言皆出
于心，其心明乎正理而无蔽，然后其言平正通达而
无病。　大率说得容易的，便是他心放了，　心存则
自是不敢胡乱说话。　心常存故事不苟，事不苟故
其言自有不得而易者，非强闭之而不出也。

胡敬斋曰：“言者心之声，心正时言必不差。”

薛文清公曰：“言不谨者，心不存也，心存则言谨矣。”